Alfred von zur Mühlen

Karl Alfred von zur Mühlen (2. september (vkj) 1865 Vorbuse − 6. veebruar 1945 Lehnsdorf) oli baltisaksa päritolu põllumees ja pangadirektor.

Elulugu
Ta sündis Pornuse mõisniku Hugo Kaspar von zur Mühleni (1828−1869) ja tema abikaasa Julie Alexandra Elisabeth von Rosée (1833−1904) pojana. 1875−1881 õppis ta Tartus eragümnaasiumis ja 1881−1887 Viljandi maagümnaasiumis. Seejärel astus Tartu ülikooli, kus tudeeris aastatel 1887−1891 põllumajandusteadust. 

Pärast ülikoolistuudiumi lõppu reisis välismaal. Kodumaale naasnult õppis praktilist põllumajandust Sangastes ja Kaagjärvel. Seejärel majandas alates 1893. aastast Vorbuse mõisa,Album Livonorum. Lübeck: Robert Ackermann, 1972. Nr 992. mis 1898. aastal ema kingitusena tema nimele kirjutati.Kinnistute register. Nr 39. Vorbuse mõis . 1904−1910 valdas ta koos vendade Walteritega Meeksi mõisa.Kinnistute register. Nr 104. Meeksi mõis . Viibis mõnda aega taas välismaal, kuid 1908. aastal naasis Tartusse. Ta oli Saksa seltsi hoiukassa kaasasutaja ja juhataja. 1913−1929 oli ta Tartu panga direktor. Siirdus 1919. aastal Saksamaale, kuid tuli juba järgmisel aastal Tartusse tagasi, kus elas kuni 1939. aastani. 

Kolis ümberasumise korras Saksamaale ja elas kuni 1945. aastani Posenis. Suri põgenemisel Belzigi (Markis) lähedal.

Vaata ka
Mühlen
Meeksi mõis
Vorbuse mõis

Viited

Kirjandus
Album Livonorum. Lübeck: Robert Ackermann, 1972. Nr 992

Alfred
Kategooria:Liivimaa aadlikud
Kategooria:Vorbuse mõisnikud
Kategooria:Tartu Ülikooli füüsika-matemaatikateaduskonna vilistlased
Kategooria:Korporatsioon Livonia liikmed
Kategooria:Sündinud 1865
Kategooria:Surnud 1945